Kolumbijos kavamedžių plantacijų kultūrinis kraštovaizdis

Kolumbijos kavamedžių plantacijų kultūrinis kraštovaizdis, žinomas kaip Kavos augintojų ašis () arba Kavos trikampis (Triángulo del Café) – kavamedžių auginimo regionas vidurio Kolumbijoje, Paisos krašte, apima Kaldaso, Kindijo, Risaraldos ir Kaukos Slėnio departamentų teritorijas.

Kolumbijoje kava yra viena svarbiausių žemės ūkio kultūrų. Kavos auginimo ašies tradicijos siejamos su XIX a. iš Antiokijos atsikėlusių kavos augintojų praktikomis. Kavamedžiai auginami stačiuose (iki 55°) Andų kalnų šlaituose, įrengiant nedideles terasas. Dėl sudėtingų kavos auginimo sąlygų Kolumbijoje susiklostė ištisa kavos auginimo tradicija, į kurią patenka žemės paviršiaus pritaikymas, žemės nuosavybės papročiai, gyvenimo būdas. Kolumbijos kavos auginimo ašyje daug kur išlikusios tradicinės kavos augintojų (cafeteros) gyvenvietės, kurių architektūroje susilieja ispaniškos ir vietinės statybos technikos.Coffee Cultural Landscape of Colombia, unesco.org

2011 m. Kolumbijos kavamedžių plantacijų kultūrinis kraštovaizdis įtrauktas į UNESCO pasaulio paveldo sąrašą. Objektui priklauso 411 kaimiškų vietovių (), esančių 47 savivaldybėse. Iš viso, paveldo objektui priklauso ~24 000 smulkių kavos ūkių, kuriuose dirba ~80 tūkstančių žmonių.El Paisaje Cultural Cafetero declarado como Patrimonio Mundial, paisajeculturalcafetero.org.co

 Šaltiniai 

Kategorija:Kolumbijos kultūra
Kategorija:Kava